《荆卿故里》
清代·冯廷櫆

一卷舆图计已粗，单车竟入虎狼都。纵然意气倾燕市，岂有功名到酒徒？

空向夫人求匕首，谁令竖子把头颅。南来曾过邯郸道，试问人知剑术无？

作者简介：（1649—1700）清山东德州人，字大木。康熙二十一年进士，授内阁中书。性孤介，不入大僚之门，生平知交惟赵执信一人。所为诗清警绝俗。有《冯舍人遗诗》。